Genre: Promotion

Zdravljenje neplodnosti <p/> Terme Dobrna, partner ženski v vseh njenih življenjskih obdobjih, smo edino zdravilišče v Sloveniji, usmerjeno v balneološko zdravljenje ginekoloških bolnic z več kot 370-letno tradicijo. Pri tem zagovarjamo celostni pristop, ki vsebuje rehabilitacijo z naravnimi sredstvi in postopki fizikalne medicine, psihološko podporo, dietno prehrano, organiziramo različne delavnice in predavanja o zdravem načinu življenja. <p/> Z velikim uspehom zdravimo ženske, ki imajo težave pri zanositvi, ženske z motnjami menstrualnega ciklusa, s ponavljajočimi splavi, z vnetji jajčnikov, s težavami v menopavzi in ženske, ki želijo okrevati po ginekoloških operacijah in operacijah na dojkah.